4. Nágarádža 

 Nágarádža (Lü Gjalpo Džogpo) bol emanáciou bódhisattvu, ktorý žil medzi nágami  a pracoval pre ich dobro. Keď sa dozvedel, že skvelá dzogpa čhenpo, esencia všetkých náuk, sa objavila v ľudskom svete, prevtelil sa (na zem). Jeho otec, Apardharmudžňána, bol čandála, bez kasty, meno jeho matky bolo Ságara. Nágarádža ešte stretol živého  Garab Dodžeho. Iniciácie, ktoré umožňujú dozretie, dostal od princa Thuwo Rádžahatiho.  Potom poiadal princzenú Báraní o esnciu náuky. Zosumarizovala pre neho ich esenciálny význam takto: 

S radosťou si užívaj neprerušenú víziu objektov šiestich zmyslov!
Čokoľvek si budeš užívať, bódhi bude žiariť viac a viac.
Keď získaš silu najvyššieho uvedomenia a oboznámiš sa s ňou,
meditovať znamená ponechávať šesť zmyslových vedomí slobodných a uvolnených!

Nágarádža dokonale pochopil význam prvotného stavu a vyjadril svoju realizáciu takto:

Ja som Lügjal Gawo.
 Nie je treba opúšťať emócie, lebo sú piatimi veľkými múdrosťami.
 Nie je treba odstrániť tri jedy, lebo sú dokonalosťou tela, reči a mysle.

Nie je treba odstraňovať samsáru, lebo je cestou, ktorá vedie k blaženosti bódhi.
Takto vo mne povstal stav poznania buddhov troch časov.